2018 m. xx d. prekių su paslaugomis pirkimo–pardavimo sutarties Nr. xx

Priedas Nr. 5

**Bendrųjų sutarties sąlygų pakeitimai ir papildymai**

Bendrųjų sutarties sąlygų 17 skyrius pakeičiamas ir išdėstomas taip:

“17. Sutarties vykdymo sustabdymas

17.1. Esant svarbioms aplinkybėms, nepriklausančiomis nuo Vykdytojo valios, dėl kurių Vykdytojas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Užsakovui būtinas papildomas laikas atlikti papildomą pirkimą; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Prekių ir (ar) Paslaugų ar kurios nors jų dalies, kuri negali būti vykdoma, tiekimą/teikimą.

17.2. Atsiradus aplinkybėms, dėl kurių Vykdytojas negali vykdyti sutartinių įsipareigojimų, Vykdytojas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Vykdytojo. Išnykus aplinkybėms, trukdžiusioms Vykdytojui vykdyti sutartinius įsipareigojimus, sustabdytų Prekių ir (ar) Paslaugų tiekimas/teikimas atnaujinamas.

17.3. Jei Prekių ir (ar) Paslaugų tiekimas/teikimas dėl priežasčių, nepriklausančių nuo Vykdytojo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 dienų Vykdytojas gali rašytiniu pranešimu Užsakovo pareikalauti atnaujinti Prekių ir (ar) Paslaugų tiekimą/teikimą per 14 (keturiolika) dienų arba nutraukti Sutartį.

17.4. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

17.5. Tais atvejais, kai sutarties vykdymas sustabdomas likus iki sutarties termino pabaigos daugiau laiko, nei galimas sustabdymo terminas, Prekių ir (ar) Paslaugų ar jų dalies tiekimo/suteikimo terminas pratęsimas tokiam laikotarpiui, kuriam jis buvo sustabdytas.

17.6. Užsakovas taip pat turi teisę sustabdyti Prekių ar kurios nors jų dalies tiekimą, jeigu jam pagrįstai kyla įtarimų dėl tiekiamų Prekių kokybės ir reikia laiko patikrinti bei įsitikinti tiekiamų Prekių kokybe. Tokiu atveju Prekių ar jų dalies tiekimo stabdymas galimas iki 5 (penkių) darbo dienų. Sustabdytų Prekių ar jų dalies tiekimas atnaujinamas šios Sutarties 17.4 ir 17.5 papunkčiuose nustatyta tvarka. Užsakovo galimybė pasinaudoti šia teise negali priklausyti nuo Vykdytojo valios ar būti jo įtakojama.

17.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).