**PREKIŲ SU PASLAUGOMIS PIRKIMO–PARDAVIMO SUTARTIS NR. SUT(DI)-379**

2019 m. rugpjūčio 7 d.

Vilnius

**SPECIALIOSIOS SĄLYGOS**

**AB „Lietuvos geležinkeliai“,** juridinio asmens kodas 110053842, atstovaujama, Generalinio direktoriaus pavaduotojo – Geležinkelių infrastruktūros direkcijos direktoriaus Karolio Sankovskio, veikiančio pagal 2019 m. gruodžio 31 d. įgaliojimą Nr. ĮG-687 (toliau – **Užsakovas**), ir UAB „Belam LT“,juridinio asmens kodas 110723520, atstovaujama direktoriaus Kastyčio Žilinsko, veikiančio pagal įstatus (toliau – **Vykdytojas**), toliau kartu vadinami **„Šalimis“,** o kiekviena atskirai – **„Šalimi“,** sudarė šią pirkimo–pardavimo sutartį, toliau vadinamą **„Sutartimi“,** ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas Valčiūnų geležinkelio stoties 21+848 km pervažos signalizacijos įrenginių ir saugos sistemų su lydinčiomis įrengimo paslaugomis pirkimas (toliau **- Prekės / Paslaugos**).

1.2. Prekių pristatymo / Paslaugų teikimo vieta:

Ruožo Vilnius-Stasylos-valstybės siena 21+848 km pervaža

1.3. Vykdytojas turi pristatyti Prekes ir suteikti Paslaugas įspėjęs Sutarties 1.4. p. nurodytą kontaktinį asmenį prieš: 5kalendorines dienaselektroniniu paštu.

1.4. Prekes / Paslaugas priimti ir pasirašyti prekių/Paslaugų priėmimo-perdavimo aktus įgalioto atsakingo asmens kontaktiniai duomenys:Romanas Gikas, tel. \_\_\_\_\_\_\_\_\_, Mindaugo g. 12, Vilnius. Apie įgalioto asmens pasikeitimą Užsakovas informuoja Vykdytoją šios Sutarties 9 skyriuje nurodytu Vykdytojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Prekių iškrovimas bus vykdomas Vykdytojo lėšomis. Prekių montavimas ir įrengimas bus vykdomas Vykdytojo lėšomis.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikoma fiksuotos kainos su peržiūra (perkamas fiksuotas kiekis ir sumokama visa Sutarties kaina)kainodarosmetodas.

2.2. Atsižvelgiant į Sutarties Specialiųjų sąlygų 2.1 punktą:

Sutarties kaina yra:

Sutarties kaina, neįskaitant PVM, yra 415 000,00 Eur (keturi šimtai penkiolika tūkstančių eurų ir 00 ct), įskaitant PVM, yra 502 150,00 Eur (penki šimtai du tūkstančiai vienas šimtas penkiasdešimt eurų ir 00 ct), 21 proc. PVM yra 87 150,00 Eur (aštuoniasdešimt septyni tūkstančiai vienas šimtas penkiasdešimt eurų ir 00 ct)*.*

2.3. Mokėjimai bus atliekami per toliau nurodytus terminus tik patvirtinus, kad dokumentuose nėra klaidų, praleidimų, nukrypimų ar bet kokių kitų netikslumų, ir Užsakovui juos užregistravus kaip tinkamus.

Užsakovas privalo Vykdytojui mokėti:

1. Avansinį mokėjimą, nuo LR Susisiekimo ministro įsakymo dėl finansavimo skyrimo projektui įsigaliojimo datos, bet ne vėliau kaip per *6 (šešis)* mėnesius nuo Sutarties įsigaliojimo dienos, Vykdytojui pateikus avansinę sąskaitą bei avansinio mokėjimo įvykdymo užtikrinimą nurodyta Sutarties 2.4.3. punkte. Avansinis mokėjimas sumokamas per *60 (šešiasdešimt)* kalendorių dienų nuo datos kai Vykdytojas pateikia visus avansinio mokėjimo atlikimui privalomus pagal sutartį pateikti dokumentus;
2. Vykdytojui įvykdžius visus sutartinius įsipareigojimus sumokama visa likusi Sutarties kaina užskaičius avansą per *60 (šešiasdešimt)* kalendorinių dienų nuo PVM sąskaitos-faktūros, šalių pasirašyto prekių/paslaugų Priėmimo-perdavimo akto bei kitų Sutartyje bei jos prieduose nurodytų dokumentų pateikimo Užsakovui dienos;

2.4. Išankstinis mokėjimas:

2.4.1. Avansinio mokėjimo dydis sudaro 20 proc. Sutarties kainos be PVM. Į šią sumą įeina visi Vykdytojui privalomi mokėti mokesčiai. Ši avansinio mokėjimo suma yra galutinė ir nekeičiama. Vykdytojas turi teisę atsisakyti avansinio mokėjimo.

2.4.2. Avansinio mokėjimo įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų –pirmo pareikalavimo banko garantija / draudimo bendrovės laidavimu.

2.4.3. Visoms banko / draudimo bendrovės išduotoms garantijoms / garantiniams raštams turi būti taikoma Lietuvos Respublikos teisė ir tarptautinių prekybos rūmų patvirtintos taisyklės - „The ICC Uniform rules for demand guarantees“ (Leidinio Nr. 758).

2.4.4. Kiti avansinio mokėjimo būdai nepriimami.

2.4.5. Vykdytojo avansinio mokėjimo užtikrinimo banko garantija turi būti išduota lietuvių arba anglų kalbomis. Avansinio mokėjimo užtikrinimo banko garantijos pavyzdys pateikiamas Sutarties sąlygų Priede Nr. 4.

2.4.6. Avansinio mokėjimo įvykdymo užtikrinimas turi galioti tol, kol bus užskaitytas avansinis mokėjimas. Jeigu avansinio mokėjimo įvykdymo užtikrinime bus nurodytas jo galiojimo laikas, o, likus 28 (dvidešimt aštuonios) dienoms iki garantijos galiojimo datos pabaigos, avansinis mokėjimas nebus užskaitytas, tai Vykdytojas privalės pratęsti avansinio mokėjimo įvykdymo užtikrinimo galiojimo laiką, iki bus užskaitytas išankstinis mokėjimas.

2.5. Vykdytojui sumokėtas avansinis mokėjimas užskaitomas su pirmaisiais mokėjimais pagal Sutartį, Vykdytojui tinkamai įvykdžius Sutartinius įsipareigojimus.

**3. PREKIŲ SU PASLAUGOMIS TIEKIMAS/TEIKIMAS**

3.1. Prekės ir Paslaugos turi būti patiektos ir suteiktos per Vykdytojo pasiūlyme (Specialiųjų pirkimo sąlygų Priedas Nr. [4]) nurodytą, 12 mėnesių terminą, skaičiuojamą nuo Sutarties įsigaliojimo dienos*.* Šalys susitaria, kad Prekių ir Paslaugų suteikimo terminas yra esminė Sutarties sąlyga.

3.2. Patiekęs Prekes ir suteikęs Paslaugas Užsakovui Vykdytojas pateikia visus dokumentus nurodytus techninės specifikacijos 4.2 punkte.

3.3. Prekių priėmimo metu ar per garantijos terminą nustačius, kad daugiau kaip 1 (vienas) % Prekių partijoje brokuotos, nekokybiškos, Užsakovas įgyja teisę nepriimti ir grąžinti visą Prekių partiją (arba jos dalį) ir nutraukti Sutartį. Grąžinus Prekes, Vykdytojas privalo per 30 (trisdešimt) kalendorinių dienų grąžinti Užsakovui pastarojo sumokėtą šių Prekių kainą ir išrašyti kreditinę PVM sąskaitą faktūrą, jei Užsakovo buvo priimta pirminė PVM sąskaita faktūra. Grąžintas Prekes Vykdytojas pasiima savo jėgomis ir savo sąskaita. Nutraukus Sutartį, Vykdytojui negrąžinama Sutarties įvykdymo užtikrinimo garantija, neatlyginami nuostoliai ir išlaidos, susiję su Sutarties nutraukimu.

**4. PREKIŲ / PASLAUGŲ KOKYBĖ IR GARANTIJA**

4.1. Prekės turi būti patiektos ir Paslaugos suteiktos kokybiškos pagal Sutartyje ir jos prieduose nustatytus reikalavimus. Vykdytojas privalo užtikrinti sistemos/įrangos defektų pašalinimą ar sugedusios įrangos/elemento remontą/pakeitimą kaip galima greičiau (priklausomai nuo klaidos/defekto svarbos, atsižvelgiant į traukinių eismo saugumą) bet ne vėliau kaip per 8 valandas nuo Užsakovo pranešimo gavimo, jei dėl defekto ar gedimo sutriko traukinių eismas, riedmenų remonto technologija ir traukinių formavimas, ir ne vėliau kaip per 168 valandas nuo Užsakovo pranešimo gavimo – kitais atvejais.

4.2. Garantinis laikotarpis patiektoms prekėms ir suteiktoms paslaugoms– ne mažiau kaip 24 mėnesiai.

4.3. Prekių defektų/trūkumų ir Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Vykdytojas vėluoja (įskaitant garantinį laikotarpį) patiekti, pakeisti Prekes ar ištaisyti jų trūkumus, ir suteikti Paslaugas ar ištaisyti Paslaugų trūkumus Užsakovas nuo kitos dienos Vykdytojui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, ar nuo nesuteiktų Paslaugų ar neištaisytų Paslaugų trūkumų kainos įskaitant PVM,jei jis sutarčiai taikomas, maksimalią delspinigių skaičiavimo ribą nustatant 20 (dvidešimt) procentų nuo (maksimalios) Sutarties kainos įskaitant PVM,jei jis sutarčiai taikomas.

5.2. Jei Užsakovas uždelsia atsiskaityti už tinkamai Vykdytojo patiektas ir perduotas kokybiškas Prekes ir tinkamai suteiktas Paslaugas per Sutartyje nurodytą terminą, Vykdytojas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, jei jis sutarčiai taikomas*,* maksimalią delspinigių skaičiavimo ribą nustatant 20 (dvidešimt) procentų nuo (maksimalios) Sutarties kainos, įskaitant PVM, jei jis sutarčiai taikomas*.*

5.3. Jei Vykdytojas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Vykdytoju ar jo teikiamomis Paslaugomis ar Prekėmis, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – Sankcijos), Vykdytojas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Vykdytojas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Vykdytojas, pažeidęs reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – mokėjimo pavedimu arba pirmo pareikalavimo banko garantija / draudimo bendrovės laidavimu, 5 procentų dydžio užtikrinimas nuo Sutarties kainos be PVM*.* Mokėjimo pavedimą įrodantis dokumentas, banko garantijos originalas ar draudimo bendrovės laidavimo originalas turi būti pateiktas Užsakovui / Užsakovo atstovui el. paštu: [\_\_\_\_\_\_\_\_\_\_\_\_\_\_\_](mailto:jolita.dumciene@litrail.lt) arba adresu: Mindaugo g. 12, Vilnius, 408 kab., ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimu Užsakovas gali pasinaudoti, kai kita sutarties šalis nevykdo ar netinkamai vykdo savo įsipareigojimus pagal sutartį; jei dėl bet kokių kitos sutarties šalies veiksmų (veikimo ar neveikimo) Užsakovas patyrė nuostolių (įskaitant, bet neapsiribojant papildomų išlaidų, negautų pajamų ar kitų tiesioginių ir netiesioginių nuostolių, delspinigių ir / ar baudų);

6.3. Visoms banko / draudimo bendrovės išduotoms garantijoms / garantiniams raštams turi būti taikoma Lietuvos Respublikos teisė ir tarptautinių prekybos rūmų patvirtintos taisyklės - „The ICC Uniform rules for demand guarantees“ (Leidinio Nr. 758).

**7. SUTARTIES GALIOJIMAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Vykdytojui pristačius tinkamą Sutarties įvykdymo užtikrinimą įrodantį dokumentą.

7.2. Sutartis galioja iki visiško prievolių įvykdymo.

**8. KITOS NUOSTATOS**

8.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Vykdytojo pasiūlymui.

8.2. Sutarčiai taikoma pirkimo paskelbimo dieną aktuali AB „Lietuvos geležinkeliai“ generalinio direktoriaus įsakymu patvirtinta Sutarties Bendrųjų sąlygų redakcija, skelbiama tinklapyje [www.litrail.lt](http://www.litrail.lt), su kurių nuostatomis Šalys yra visiškai susipažinusios ir jas vykdys.

8.3. Vykdytojas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Vykdytojo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Vykdytojas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Prekės / Paslaugos  yra reikalingi(-os) tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Vykdytojas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

8.4. Jei Vykdytojas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Vykdytoju ar Sutarties dalyku, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – Sankcijos), Vykdytojas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių, atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Vykdytojui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Vykdytojas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Vykdytojas, pažeidęs reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

8.5. Vykdytojas nėra laikomas *asocijuotu* su Užsakovu pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

8.6. Vykdytojas yra registruotas PVM mokėtoju Lietuvos Respublikoje.

8.7. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.8. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

8.9. Sutarties Specialiųjų sąlygų priedai:

8.9.1. Priedas Nr. 1 – Techninė specifikacija;

8.9.2. Priedas Nr. 2 – Tiekėjo pasiūlymas Pirkimui (prie Sutarties atskirai nepridedamas, o originalas saugomas CVP IS);

8.9.3. Priedas Nr. 3 – Sutarties įvykdymo užtikrinimas, pridedamas po Sutarties pasirašymo (originalas saugomas Sutarties 6.1. punkte nurodytu adresu).

8.9.4. Priedas Nr. 4 - Avansinio mokėjimo įvykdymo užtikrinimas, pridedamas po Sutarties pasirašymo (originalas saugomas Sutarties 6.1. punkte nurodytu adresu);

8.9.5. Priedas Nr. 5 – Bendrųjų sąlygų pakeitimai ir papildymai.

**9. ŠALIŲ ADRESAI IR REKVIZITAI**

|  |  |  |
| --- | --- | --- |
| **Užsakovas:**  **AB „Lietuvos geležinkeliai“**  Mindaugo g. 12, LT-03603 Vilnius, Lietuva  Tel. +370 5 2692038,  PVM mokėtojo kodas LT100538411,  Įmonės kodas 110053842,  Sąskaitos Nr. LT68 7044 0600 0029 4239  AB SEB bankas, Gedimino pr. 12, 01103 Vilnius, Lietuva  Banko kodas 70440  SWIFT: CBVI LT 2X  Generalinio direktoriaus pavaduotojas – Geležinkelių infrastruktūros direkcijos direktorius  Karolis Sankovski  \_\_\_\_\_\_\_\_\_\_\_\_\_\_\_\_\_\_\_\_\_  (parašas)  Data: \_\_\_\_\_\_\_\_\_\_\_\_\_\_\_\_ | | **Vykdytojas:**  **UAB „Belam LT“**  Savanorių per. 286, Kaunas, LT-49474 Lietuva  Telefonas +370 37302930,  PVM mokėtojo kodas LT107235219  Įmonės kodas 110723520  Sąskaitos Nr. LT69 7300 0100 7103 5988  AB Swedbank, Konstitucijos pr. 20A, 03502 Vilnius, Lietuva  Banko kodas 73000  SWIFT: HABALT22  Direktorius  Kastytis Žilinskas  \_\_\_\_\_\_\_\_\_\_\_\_\_\_\_\_\_\_\_\_\_  (parašas)  Data: \_\_\_\_\_\_\_\_\_\_\_\_\_\_\_\_ |
|  |

Sutarties rengėjas: Pirkimo paslaugų centro Sudėtingų pirkimų skyriaus Rangos grupės projekto vadovė Nika Lipaj, \_\_\_\_\_\_\_\_\_\_\_\_\_\_\_\_\_\_\_\_\_\_\_.

Už ataskaitų paskelbimą atsakingas asmuo: Pirkimo paslaugų centro Sudėtingų pirkimų skyriaus Rangos grupės projekto vadovė Nika Lipaj, tel. \_\_\_\_\_\_\_\_\_\_\_\_\_\_\_\_\_\_\_\_.

Už Sutarties vykdymą ir PVM sąskaitų faktūrų per E-sąskaitą priėmimą atsakingas asmuo: Elektrifikavimo projektų valdymo grupės projekto vadovas Romanas Gikas, tel. \_\_\_\_\_\_\_\_\_\_\_\_\_\_.